text: Ameerikaa fi deeggartoonni isii Suuriyaa keessatti haleellaa jalqaban
text: #000003
text: Ameerikaa, Briteenii fi Faransaay Suuriyaa keessatti ganama har’aa haleellaa jalqaban. Prezdaantiin Ameerikaa Donaald Traamp gamtaana waraana biyyoota sadanii Suuriyaa keessatti haleellaa jalqabuu beeksise. Tramp ibsa isaa waayit haawus keessatti kenneen, haleellaan biyyoonni sadeen jalqaban kun deebisaa haleellaa Keemikaalaa mootummaan Suuriyaa dhiheenya kana magaalaa Duumaa keessatti raawwateef tahuu hime.
text: #000004
text: Traamp waraanni Ameerikaa Suuriyaa keessa hammam akka turu kan hin ibsin yoo tahu, Bashaar Al-asaad haleellaa Keemikaalaa raawwachii hanga dhiisutti duulli mootummaa Suuriyaa irratti jalqabame kan itti fufu tahuu beeksise.
text: #000005
text: Haaluma walfakkaatuun Briteenii fi Faransaayis duula kana jalqabuu isaanii beeksisaniiru. Haleellan biyyoonni sadeen jalqaban kun misaa’ela Kruuz kan Markabaa waraanaa irraa furguuggeffamuu fi Xiyyaarota waraanaatiin yoo tahu, magaalotaa Damashq, Humusii fi guutuu Suuriyaa keessatti haleellaan cimaan kan geggeeffamaa jiru tahuu Aljaziiraan gabaase. Raashiyaa fi Iiraan mootummaa Suuriyaa deeggaruun haleellaa kana balaaleffataa jiru. Ambaasadarri Raashiyaa Waashingitonitti argamu “biyyoonni sadan Suuriyaa irratti waraana banan harka isaanii ni argatu” jedhe.
text: #000006
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000014